OpenLLM-France/wikimedia huggingface dataset:
# Presa de San Marino

La Presa de San Marino fou un atac el 18 de desembre de 2005 perpetrat per les Forces Armades Revolucionàries de Colòmbia (FARC) contra el caseriu de San Marino, municipi de Bagadó en el departament del Chocó.
L'atac a San Marino va ser part d'una ofensiva de les FARC en diverses poblacions, per a contrarestar el Pla Patriota, una ofensiva del govern contra les FARC.

## Atac

Al començament del mes de desembre, l'Exèrcit de Colòmbia, enviaren al caseriu de San Marino, dos escamots per sol·licitud de les autoritats regionals. Volien les tropes militars per a prevenir i neutralitzar qualsevol acció de grups al marge de la llei.
No obstant això, el 10 de desembre, el contingent de militars i policies eixiren de San Marino per a prestar seguretat a un grup d'indígenes de la regió que romanien desplaçats en el centre del país. Després de cinc dies de missió, el contingent va ser enviat de retorn a San Marino, on havien d'arribar el 17 de desembre. La retirada temporal va ser aprofitada per les FARC per a llançar l'atac.
Els combats començaren en la matinada del 18 de desembre a les 3:00 AM (UTC-5). Prop de 50 efectius de l'Exèrcit de Colòmbia i de la Policia Nacional de Colòmbia es van enfrontar a desenes d'integrants de les FARC per unes sis hores.
En l'atac 29 policies foren segrestats, 8 policies van morir i altres 7 quedaren ferits. Quatre policies i quatre civils ferits foren transportats fins a Quibdó, la capital del departament del Chocó, per a rebre atenció hospitalària.

## Alliberament unilateral de segrestats

Pel que sembla, els efectius foren deixats en llibertat per pressió de les tropes de reforç que van ser mobilitzades a la zona. En un comunicat divulgat el 20 de desembre, el Ministeri de Defensa colombià explicà que la Policia Nacional mantenia 57 membres de la força pública en el caseriu.
Els membres de la Policia Nacional anaren a poc a poc oposats, caminant en una zona rural en la selva, per tropes combinades de l'Exèrcit i la Policia. Primer es trobaren a 7. A l'alba del 21 de desembre de 2005, van trobar 29. Després aparegueren els altres.

## Reaccions

Després de la presa de San Marino, el politòleg León Valencia digué que l'atac a San Marino, zona fronterera amb Panamà, havia estat causada per errors tàctics del pla de seguretat governamental i va assenyalar que els costos poden superar els resultats. "El govern està pagant el cost de fer arribar força pública en un nombre reduït d'homes a les zones més apartades del país" i "eixe és el cost de la política de seguretat del president (Alvaro Uribe)".

## Referències

* ↑ AFP: Colombia: comandante que desertó dice que las FARC están "resquebrajadas"
* 1 2 3 4 5 «Educaweb: FARC libera a policías secuestrados». Arxivat de l'original el 2016-03-03. [Consulta: 18 juny 2009].
* 1 2 Diario CoLatino: Con sus ataques, las FARC complican la reelección de Uribe
* 1 2 3 terra: Las FARC liberan 'sanos y salvos' a los 29 policías secuestrados el sábado en el noroeste del país
* ↑ El Reloj: Guerrilla ataca pequeño pueblo colombiano; varios muertos
# Potônske Lúky

Potônske Lúky és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1260.
# Potée bourguignonne

La potée bourguignonne (en francès bullit borgonyó) és una especialitat gastronòmica tradicional de la regió francesa de Borgonya.

## Característiques

Es tracta d'un plat d'hivern, típic de les cuines familiars (poc elaborat per a trobar-lo en els restaurants) i que guarda similituds amb el pot-au-feu. Resultat de cuinar durant diverses hores en una olla grossa verdures de temporada (com ara col, patates, pastanagues, naps i cebes) amb carn de porc en salaó (espatlla, garró i espinada).
Com alguns bullits espanyols (com el bullit madridenc) aquest plat se serveix separant el brou, els llegums i la carn.
La potée és un bullit rural típic de les llars franceses en regions muntanyenques i de l'interior del país. Es troba també a les regions de Franc Comtat, Berry, Lorena i Alvèrnia, encara que aquests solen afegir salsitxes a la mescla de carns de porc i poden emprar, segons la tradició local, carn fumada.

## Vegeu també

* Potée Lorraine

## Enllaços externs

* Recepta de Potée bourguignonne (en francès)
# Potí de Lió

Potí (en francès, Pothin) va ser el primer bisbe de Lió i el primer de tota la Gàl·lia. Va ser succeït per Ireneu de Lió. És venerat com a sant per diverses confessions cristianes.

## Hagiografia

Arribat d'una comunitat oriental de Frígia i cap de la comunitat cristiana de Lugdúnum, va ser detingut, amb 47 companys més (entre ells, santa Blandina), durant les persecucions de Marc Aureli en 177. Tot ells són coneguts com a Màrtirs de Lió. Potí va morir a la presó, el 2 de juny, probablement a causa dels tractes infligits.

## Historicitat

Hi ha dubtes sobre la seva historicitat: és esmentat a una carta atribuïda a Ireneu de Lió, el seu successor al bisbat, que va enviar a una comunitat d'Àsia. Segons aquesta carta, Potí havia estat el primer bisbe de la ciutat, nascut cap al 87 i mort als noranta anys. Va ser martiritzat juntament, diu la carta, amb Alexandre, Àtal, Espagat, Matur i Sanç.
* Saint-Martin-d'Ainay (Lió), primer lloc d'enterrament del sant
* Església de Saint-Nizier (Lió), on hi ha les restes dels màrtirs
* Nau de Saint-Nizier
* Església de Sant Potí (Lió), construïda en 1843
L'antiga basílica lionesa de Saint-Martin d'Ainay comptava amb una capella de Santa Blandina: la tradició situava al seu emplaçament la troballa de les restes dels màrtirs, que havien estat llençades al riu. D'aquesta església van ser portades a la dels Sants Apòstols, avui anomenada de Saint-Nizier, on són actualment.

## Referències

* ↑ de Faye, Clément. L'Eglise de Lyon, depuis l'évêque Pothin jusqu'au réformateur P. Viret: 152 à 1563 (en francès). C. Meyrueis, 1859, p. 4.

## Vegeu també

* Màrtirs de Lió i Viena
# Prèslas

Presles és un municipi francès situat al departament de la Isèra i a la regió d'Alvèrnia-Roine-Alps. L'any 2007 tenia 102 habitants.

## Demografia
### Població

El 2007 la població de fet de Presles era de 102 persones. Hi havia 30 famílies de les quals 13 eren unipersonals (13 homes vivint sols), 4 parelles sense fills, 9 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 82 habitatges, 42 eren l'habitatge principal de la família, 34 eren segones residències i 7 estaven desocupats. 76 eren cases i 5 eren apartaments. Dels 42 habitatges principals, 28 estaven ocupats pels seus propietaris, 10 estaven llogats i ocupats pels llogaters i 4 estaven cedits a títol gratuït; 1 tenia una cambra, 10 en tenien tres, 5 en tenien quatre i 26 en tenien cinc o més. 29 habitatges disposaven pel capbaix d'una plaça de pàrquing. A 24 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Presles el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 4 | 50 a 54 | 4 |
| 16 | 45 a 49 | 4 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 4 |
| 8 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 69 persones, 54 eren actives i 15 eren inactives. De les 54 persones actives 50 estaven ocupades (30 homes i 20 dones) i 4 estaven aturades (2 homes i 2 dones). De les 15 persones inactives 1 estava jubilada, 9 estaven estudiant i 5 estaven classificades com a «altres inactius».

### Activitats econòmiques

Dels 9 establiments que hi havia el 2007, 1 era d'una empresa extractiva, 1 d'una empresa de construcció, 3 d'empreses d'hostatgeria i restauració, 1 d'una empresa d'informació i comunicació, 1 d'una empresa de serveis i 2 d'entitats de l'administració pública.
L'any 2000 a Presles hi havia 16 explotacions agrícoles que ocupaven un total de 290 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Presles a l'INSEE.
* Évolution et structure de la population Fitxa amb el detall de dades de Presles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Premier Motorcycles

Premier Motorcycles fou la marca de les motocicletes que fabricava a Coventry l'empresa "Premier Cycle Co." Fundada el 1876 per W. H. Herbert i William Hillman com a fabricant de bicicletes amb el nom de "Hillman and Herbert Cycle Company", l'empresa va canviar el nom a Premier Cycle Co. el 1891.
La primera motocicleta Premier es va produir el 1908. Duia un motor de vàlvula lateral White & Poppe i forquilles anteriors Chater-Lea. El primer model amb motor V-twin de la marca va aparèixer el 1909, seguit d'un de monocilíndric de 499 cc el 1910.
L'empresa va tornar a canviar el seu nom per "The Premier Cycle Company (Coventry Premier Ltd.)" el 1914. Després de la Primera Guerra Mundial, la producció de bicicletes i motocicletes no es va reprendre i la divisió d'autocicles va ser adquirida per Singer Motors el 1921, tot i que les motocicletes Premier es van produir sota llicència a Txecoslovàquia durant la dècada del 1930.

## Models

| Model | Any | Notes |
| Premier | 1908 | Motor White & Poppe de vàlvula lateral |
| Premier 500cc | 1909 | V-twin |
| 998cc | 1913 | V-twin |

## Referències

* 1 2 «Premier» (en anglès). khulsey.com. Arxivat de l'original el 26/9/2008. [Consulta: 14 agost 2008].
* 1 2 «Premier Motorcycles» (en anglès). ianchadwick.com. [Consulta: 14 agost 2008].
# Puig de Lliberi

El Puig de Lliberi és una muntanya de 698,6 m alt del terme comunal de Vallestàvia, de la comarca del Conflent, a la Catalunya del Nord. És a prop a l'est del poble de Vallestàvia, concretament damunt del veïnat de la Farga.

## Referències

* ↑ El Puig de Lliberi en els ortofotomapes de l'IGN
# Prolepsi

La prolepsi és una figura retòrica en la qual l'emissor expressa, tàcitament o explícita, una objecció al seu propi argument per després respondre'l immediatament. Fent això, espera enfortir la seva argumentació refutant possibles objeccions abans que la seva audiència pugui formular-les.

## Exemples

| « | Sembla totalment absurd –ho confesso obertament-–suposar que l'ull, amb totes les seves inimitables disposicions per acomodar el focus a diferents distàncies, per admetre quantitat variable de llum i per la correcció de les aberracions esfèrica i cromàtica, va poder haver-se format per selecció natural. Quan es va dir per vegada primera que el Sol estava quiet i la terra girava al seu voltant, el sentit comú de la humanitat va declarar falsa aquesta doctrina; però l'antic adagi de Vox populi, vox Dei, com sap tot filòsof, no pot admetre's en la ciència. La raó em diu que si es pot demostrar que existeixen moltes gradacions, des d'un ull senzill i imperfecte a un ull complex i perfecte, sent cada grau útil a l'animal que el posseeixi, com ocorre certament; si a més l'ull alguna vegada varia i les variacions són heretades, com ocorre també certament; i si aquestes variacions són útils a un animal en condicions variables de la vida; llavors la dificultat de creure que un ull perfecte i complex va poder formar-se per selecció natural, tot i que insuperable per a la nostra imaginació, difícilment pot considerar-se real. | » |
| — Charles Darwin — L'origen de les espècies |||
Darwin reconeix que pot semblar forassenyat pensar que l'ull, en tota la seva complexitat i perfecció, hagi pogut sorgir d'una manera natural; no obstant això, després refuta aquesta aparent dificultat argumentant que el sentit comú pot resultar enganyós i que una evolució gradual i successiva és possible. Usada la prolepsi per aclarir aquesta objecció, i ara a resguard de prejudicis, passa a proposar a les següents pàgines un plausible curs evolutiu de l'ull.7

## Referències

* ↑ «prolepsis». Diccionario de la lengua española. Real Academia Española (castellà).
* ↑ Douglas N. Walton. Dialog Theory for Critical Argumentation. John Benjamins B.V., 2007, p. 106. ISBN 978-90-272-1885-8.
* ↑ Darwin, Charles (1859). L'origen de les espècies. Londres: John Murray. pàgines 186ff, capítol VI
# Presolutrià

El Presolutrià és el model cultural del Paleolític Superior que marca l'inici de la cultura anomenada Solutrià, i és immediatament anterior al solutrià inferior. Presenta moltes característiques del Solutrià però encara no apareix ben definit.

## Referències

* Alimen, Maria-Henriette; Marie-Joseph, Steve. Prehistoria (en castellà). Mexico DF, Madrid i Buenos Aires: Siglo XXI, 1970 (Historia universal, volum 1). ISBN 84-323-0034-9.
# Pterocryptis bokorensis

Pterocryptis bokorensis és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 15 cm de llargària total.

## Distribució geogràfica

Es troba a la conca del riu Mekong.

## Referències

* ↑ uBio (anglès)
* ↑ Peters W. (C. H.) 1861. Über zwei neue Gattungen von Fischen aus dem Ganges. Monatsb. Akad. Wiss. Berlin 1861. 712-713.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Pellegrin, J. & P. Chevey. 1937. Poissons d'Indochine recueillis par MM. J. Delacour et Lowe. Description d'une espèce nouvelle. Bulletin de la Société Zoologique de France v. 62: 313-318.
* Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Proletàrovka

Proletàrovka (en rus: Пролетаровка) és un poble (un khútor) de l'óblast de Kursk, a Rússia, que en el cens del 2010 tenia 12 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 1r desembre 2019].
# Protinopalpa

Protinopalpa és un gènere d'arnes de la família Crambidae.

## Taxonomia

* Protinopalpa ferreoflava Strand, 1911
* Protinopalpa subclathrata Strand, 1911

## Referències

* ↑ Nuss, M. «GlobIZ search», 2003–2011. [Consulta: 28 octubre 2011].
# Província de Buixehr

La província de Buixehr és una de les 31 províncies de l'Iran, la capital de la qual és la ciutat de Buixehr. La província està situada a la costa i està habitada per més d'un milió de persones. A l'antigor formava part del Regne d'Elam. Posteriorment s'integrà dins l'Imperi Persa. Fou colònia portuguesa però més tard es reintegrà als dominis perses fins al sorgiment de l'Iran. Primerament formava un tot amb la Província de Fars i més endavant es va separar amb el nom de Província del Golf Pèrsic. El 1977 rebé el seu nom definitiu. La regió ha servit de port per a les tropes navals de diverses guerres contemporànies.
# Rafael Martínez Nadal

Rafael Martínez Nadal (Mayagüez, 22 d'abril de 1877 - Guaynabo, 6 de juliol de 1941) fou un polític, senador, periodista, i empresari porto-riqueny. Va ser el tercer president del Senat de Puerto Rico, des de 1933 fins a 1941.
Va néixer el 22 d'abril de 1877 a Mayagüez, Puerto Rico. Es va quedar orfe des de molt jove, quan la seva mare, Estebanía Nadal Freyre va morir hores després del seu naixement, i el seu pare, Rafael Martínez Santana, morí quan ell tenia cinc anys. Després d'allò, va créixer a Maricao, Puerto Rico, amb les seves ties paternes, i va anar a estudiar a San Juan.
A l'edat de setze anys, el seu tutor li va enviar a Barcelona, per estudiar dret. Va interrompre els seus estudis per anar a viure a París. Va passar els següents anys entre París, Madrid i Barcelona, dedicant-se a diferents activitats empresarials.
El 13 d'agost de 1904, Martínez Nadal va retornar a Mayagüez, on es va dedicar al negoci del cafè També esdevingué un periodista i es va unir al Partit Republicà de Puerto Rico, fundat diversos anys abans pel doctor José Celso Barbosa. El 1908 va fundar el diari "El Combate". El 1912, es va traslladar a Ponce i va començar estudiar un altre cop, rebent el seu grau de dret. La seva practica esdevenia tan prominent que, fins i tot dècades més tard, molts observadors del tribunal feien broma amb una rima popular en castellà: "Temblaba la corte, temblaba el fiscal, temblaban los jueces, cuando llegaba Martínez Nadal".

## Carrera política

Martínez Nadal va ser elegit el 1914 com a membre de la Cambra de Delegats de Puerto Rico, la precursora de la Cambra de Representants de Puerto Rico, representant a Ponce. Com a membre del Partit Republicà de Puerto Rico, va ser elegit al Senat de Puerto Rico el 1920.
Quan el Partit d'Unió es va unir al Partit Republicà el 1924 formant l'Alianza Puertorriqueña, Martínez Nadal va deixar el seu partit per desacord. Llavors va formar un partit anomenat Partido Constitucional Histórico, alineant-se amb el Partit Socialista de Santiago Iglesias Pantín. Llavors fou reelegit el 1924 i el 1928.
Després que el Partit Alianza fou dissolt, Martínez Nadal va formar un altre partit anomenat la Unió Republicana, sota la seva presidència. Va ser reelegit el 1932 i va ser elegit President del Senat de Puerto Rico. Va servir com a President fins a la seva mort el 6 de juliol de 1941 a Guaynabo, Puerto Rico.

## Referències

* ↑ Banuchi, Rebecca «Honoren la memòria de Rafael Martínez Nadal» (en castellà). El Nuevo Día, 22-04-2015 [Consulta: 13 desembre 2015].
* ↑ Biografía Rafael Martínez Nadal Arxivat 2012-02-22 a Wayback Machine. on SenadoPR
# Apogonichthyoides brevicaudatus

Apogonichthyoides brevicaudatus és una espècie de peix pertanyent a la família dels apogònids.

## Descripció

* Pot arribar a fer 11 cm de llargària màxima.

## Hàbitat

És un peix marí, bentopelàgic i de clima tropical.

## Distribució geogràfica

Es troba a Indonèsia, el mar d'Arafura i el nord-oest d'Austràlia.

## Observacions

És inofensiu per als humans i de costums nocturns.

## Referències

* ↑ Smith, J. L. B., 1949. The sea fishes of southern Africa. Central News Agency, Ltd., Ciutat del Cap. The sea fishes of southern Africa.: 1-550, 102 pls.
* ↑ uBio (anglès)
* ↑ Weber, M., 1909. Diagnosen neuer Fische der Siboga-Expedition. Notes Leyden Mus. v. 31 (note 4): 143-169.
* ↑ Catalogue of Life (anglès)
* 1 2 3 4 FishBase (anglès)
* ↑ Sainsbury, K.J., P.J. Kailola i G.G. Leyland, 1985. Continental shelf fishes of the northern and north-western Australia. CSIRO Division of Fisheries Research; Clouston & Hall and Peter Pownall Fisheries Information Service, Canberra, Austràlia. 375 p.
* ↑ Russell, B.C. i W. Houston, 1989. Offshore fishes of the Arafura Sea. Beagle 6(1):69-84.
* ↑ Ramm, D.C., P.J. Pender, R.S. Willing i R.C. Buckworth, 1990. Large-scale spatial patterns of abundance within the assemblage of fish caught by prawn trawlers in Northern Australian waters. Aust. J. Mar. Freshwater Res., 1990 (41):79-95.
* ↑ Fraser, T.H. i G.R. Allen, 2010. Cardinalfish of the genus Apogonichthyoides (Smith, 1949) (Apogonidae) with a description of a new species from the West-Pacific region. Zootaxa 2348:40-56.
* ↑ Ganaden, S.R. i F. Lavapie-Gonzales, 1999. Common and local names of marine fishes of the Philippines. Bureau of Fisheries and Aquatic Resources, Filipines. 385 p.
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia i German Agency for Technical Cooperation, República Federal d'Alemanya. 407 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB